Međunarodna tjeralica: Felicien Kabuga (1/8/02) - 2002-08-01
Sjedinjene Države platit će do pet milijuna dolara za informaciju koja dovede do uhićenja Feliciena Kabuge ili drugih odgovornih za gen
1994, ekstremisti iz plemena Hutu pobili su oko osam stotina tisuća Tutsija iz Ruande i umjerenih Hutua. Nakon toga, Ujedinjeni narodi osnovali su međunarodni tribunal za zločine počinjene u Ruandi. Zadatak tribunala je da sudski goni i kazni organizatore genocida u Ruandi. Među bjeguncima pred pravdom je i Felicien Kabuga. Kabugina privatna Neovisna radio-televizija “Tisuću brežuljaka” pozivala je na masovna ubojstva Tutsija i drugih. Optužen je da je Hutuima davao mačete, lopate i druge alatke koje su koristili kao oružje. Prema optužnici, bio je glavni izvor financiranja esktremističkih paravojnih snaga Hutua, koje su izvršile masakr nad Tutsima, zajedno s vladom i vojskom Ruande. Felicien Kabuga, podrijetlom Hutu, rođen je u Ruandi 1935. Danas je bogati poslovni čovjek. Koristi se imenima Faracien Kabuga, Idriss Sudi, Abachev Straton, Anathase Munyaruga i Oliver Rukundakuvuga. Vjeruje se da putuje po Europi i aftičkim zemljama poput Madagaskara, Gabona i Kenije. Možda se nalazi u Nairobiju, Mombasi ili Eldoretu u Keniji. Sjedinjene Države platit će do pet milijuna dolara za informaciju koja dovede do uhićenja Feliciena Kabuge ili drugih odgovornih za genocid u Ruandi. Osobe koje raspolažu informacijama o ovim bjeguncima trebale bi se obratiti najbližem američkom veleposlanstvu ili konzulatu, a mogu se javiti i na brojeve telefona 254-722-298483 i 254-733-25028. Mogu poslati i elektronsku poruku na adresu rewards@state.gov. Identitet osoba s informacijama bit će zadržan u tajnosti.